CELEX: 32014R0359
Language: da
Date: 2014-04-09 00:00:00
Title: Kommissionens gennemførelsesforordning (EU) nr. 359/2014 af 9. april 2014 om ændring af bilag V til forordning (EF) nr. 136/2004 for så vidt angår listen over lande omhandlet i artikel 9  EØS-relevant tekst

10.4.2014   
            
            
               DA
            
            
               Den Europæiske Unions Tidende
            
            
               L 107/10
            
         KOMMISSIONENS GENNEMFØRELSESFORORDNING (EU) Nr. 359/2014
   af 9. april 2014
   om ændring af bilag V til forordning (EF) nr. 136/2004 for så vidt angår listen over lande omhandlet i artikel 9
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), særlig artikel 19, stk. 1, og
   ud fra følgende betragtninger:
   
               (1)
            
            
               I direktiv 97/78/EF fastsættes principperne for tilrettelæggelse af veterinærkontrollen for tredjelandsprodukter, der føres ind i Unionen.
            
         
               (2)
            
            
               I direktivets artikel 19, stk. 1, fastsættes det, at Kommissionen skal opstille en liste over planteprodukter, der underkastes veterinærkontrol ved grænserne, og en liste over de tredjelande, der kan få tilladelse til at udføre disse planteprodukter til Unionen.
            
         
               (3)
            
            
               I overensstemmelse hermed er hø og halm opført i bilag IV til Kommissionens forordning (EF) nr. 136/2004 (2) som vegetabilske produkter, der er underkastet veterinærkontrol ved grænserne, mens lande, hvorfra medlemsstaterne har tilladelse til at importere hø og halm, er opført i del I i bilag V til forordningen.
            
         
               (4)
            
            
               Forordning (EF) nr. 136/2004 blev vedtaget, inden tiltrædelsestraktaten fra 2003 trådte i kraft. Del II i bilag V til forordning (EF) nr. 136/2004 indeholder en liste over tiltrædende stater, som var relevant indtil den 30. april 2004. Det er derfor ikke længere nødvendigt at bibeholde hverken del II i bilag V eller opsplitningen af bilag V i to dele.
            
         
               (5)
            
            
               Af klarhedshensyn bør der tilføjes ISO-landekoder i bilag V.
            
         
               (6)
            
            
               Serbien har for nylig anmodet om tilladelse til at eksportere hø og halm til Unionen.
            
         
               (7)
            
            
               I Kommissionens forordning (EU) nr. 206/2010 (3) er Serbien opført som et land, hvorfra sendinger af fersk kød af kvæg, får og geder og af tamdyr af hestefamilien kan importeres til Unionen.
            
         
               (8)
            
            
               Selv om levende hovdyr fra Serbien ikke må indføres til Unionen, kan indførsel af hø og halm tillades, da den dyresundhedsmæssige situation i Serbien ikke indebærer en risiko for spredning af infektiøse eller smitsomme dyresygdomme gennem disse planteprodukter, som kan have været i kontakt med levende dyr.
            
         
               (9)
            
            
               Forordning (EF) nr. 136/2004 bør derfor ændres i overensstemmelse hermed.
            
         
               (10)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE FORORDNING:
   Artikel 1
   Bilag V til forordning (EF) nr. 136/2004 erstattes af bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 9. april 2014.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EFT L 24 af 30.1.1998, s. 9.
   
      (2)  Kommissionens forordning (EF) nr. 136/2004 af 22. januar 2004 om procedurer for EF-grænsekontrolstedernes veterinærkontrol af tredjelandsprodukter (EUT L 21 af 28.1.2004, s. 11).
   
      (3)  Kommissionens forordning (EU) nr. 206/2010 af 12. marts 2010 om fastlæggelse af lister over tredjelande, tredjelandsområder og dele heraf, som er godkendt med hensyn til indførsel af visse dyr og fersk kød til EU, og krav vedrørende udstedelse af veterinærcertifikater (EUT L 73 af 20.3.2010, s. 1).
   
      BILAG
      
         
            »BILAG V
            FORTEGNELSE OVER DE I ARTIKEL 9 NÆVNTE LANDE
            
                        ISO-kode
                     
                     
                        Land
                     
                  
                        AU
                     
                     
                        Australien
                     
                  
                        BY
                     
                     
                        Hviderusland
                     
                  
                        CA
                     
                     
                        Canada
                     
                  
                        CH
                     
                     
                        Schweiz
                     
                  
                        CL
                     
                     
                        Chile
                     
                  
                        GL
                     
                     
                        Grønland
                     
                  
                        IS
                     
                     
                        Island
                     
                  
                        NZ
                     
                     
                        New Zealand
                     
                  
                        RS
                     
                     
                        Serbien (1)
                        
                     
                  
                        US
                     
                     
                        Amerikas Forenede Stater
                     
                  
                        ZA
                     
                     
                        Sydafrika (undtagen den del af mund- og klovesygebekæmpelsesområdet, der er beliggende i veterinærregionen Northern and Eastern Transvaal, i distriktet Ingwavuma i veterinærregionen Natal eller i grænseområdet stødende op til Botswana øst for 28° længde)
                     
                  
      
      
         (1)  Som omhandlet i artikel 135 i stabiliserings- og associeringsaftalen mellem De Europæiske Fællesskaber og deres medlemsstater på den ene side og Serbien på den anden side (EUT L 278 af 18.10.2013, s. 16).«